OpenLLM-France/wikimedia huggingface dataset:
# Neuroekonomia

Neuroekonomia giza erabakiak azaltzea bilatzen duen jakintzagaia da, hau da, hautabide anizkunak prozesatzeko eta hainbat ekintza edo ibilbide aukeratzeko trebetasuna da. Neuroekonomiak jokaera ekonomikoa ikasten du burmuinen eginkizuna ahalik eta ondoen ulertzeko, eta burmuina aztertzen du jokaera ekonomikoaren inguruko modelo teorikoak osatzeko.
Jakintzagaien arteko arlo honek neurozientziaren ikerketa-metodoak konbinatzen ditu, esaterako, jokabidearen ekonomia, psikologia kognitiboa eta psikologia soziala. Hurbiltze konputazionalek garrantzi handia hartu dutenez erabakiak hartzerako orduan, neuroekonomiak biologia teorikotik, adimen artifizialetik eta matematikaren aldaketatik datozen eraldaketa berriak gehitu ditu. Alor askotatik datozen tresna tekniko eta kontzeptualak erabiliz, neuroekonomia ikuspuntu bakar baten erabilerak ekarri ditzakeen zailtasunak ekiditen saiatzen da.

## Kanpo-estekak

* Datuak: Q1045712
# Nicole Pigeot

Nicole Pigeot (1950-2019) Aljerren jaiotako arkeologo frantziarra izan zen.
Yvette Taborin eta Monique Olive arkeologoen dizipulu gisa hasi zen historiaurreko arkeologia lantzen. Paleosoziologia izenda daitekeen ikerketetan nabarmendu zen bereziki, esate baterako Étiollesko aztarnategi madeleinetarrean, non deskubritu zuen suharrizko tresnak egiteko garaian, egile trebeenak prestaturiko sutik gertuago egoten ziren, urrutiago zeuden traketsenekin alderatuta.
Frantziako paleolito aroko ikerketez gain, Polinesiako eta Patagoniako historiaurrea eta kultura ikertu zuen zientzialaria ere izan zen.

## Erreferentziak

* 1 2 Christensen, Marianne; Fritz, Carole; Legoupil, Dominique; Olive, Monique; Tosello, Gilles; Valentin, Boris. (2020). «Nicole Pigeot (1950-2019)» Bulletin de la Société préhistorique française 117 (1): 159–164. (Noiz kontsultatua: 2024-07-13).
* ↑ Mithen, Steven. (2003). «14. With Reindeer Hunters» After the ice: a global human history, 20 000 - 5000 BC. (2. impression. argitaraldia) Weidenfeld & Nicolson ISBN 978-0-297-64318-0. (Noiz kontsultatua: 2024-07-13).
* ↑ «Nicole Pigeot | Étiolles, campements paléolithiques» archeologie.culture.gouv.fr (Noiz kontsultatua: 2024-07-13).

## Kanpo estekak

* Datuak: Q118145986
# Nicole Péry

Nicole Péry (Baiona, 1943ko maiatzaren 15a - ) euskal herritar politikaria da, Frantziako Alderdi Sozialistako kidea.

## Agintaldiak

* 1973/1978/1981/1988 : ordezko hautagaia.
* 1977 – 1983 : Ziburuko alkatearen laguntzailea.
* 1981 – 1997 : Europar Legebiltzarraren diputatua.
* 1983 eta gero : Baionako zinegotzia.
* 1984 – 1997 : Europar Legebiltzarraren presidente-ordea.
* 1986 – 1994 : Akitaniako Kontseilari Erregionala.
* 1997 : Pirinio Atlantikoetako diputatua.
* 1997ko urria - 1998ko apirila : Lehen Ministroaren Hizkuntza eta Kultura Erregionalen Misioaren arduraduna.
* 1998 – 2002 : Emakumeen Zuzenbideen eta Hezkuntza Profesionalaren Estatu Idazkaria.
* Datuak: Q765852
* Multimedia: Nicole Péry / Q765852
# Nicole Fontaine

Nicole Fontaine (Grainville-Ymauville, 1942ko urtarrilaren 16a - Neuilly-sur-Seine, 2018ko maiatzaren 17a) frantses politikaria izan zen.
Herritarren Mugimenduaren Aldeko Batasunaren kidea izan zen. Europako Legebiltzarrako kidea eta haren presidentea izan zen 1999 eta 2002 bitartean. Industria ministroa izan zen ere Jacques Chiracen gobernuan 2002 eta 2004 bitartean.

## Kanpo estekak

* Datuak: Q255023
* Multimedia: Nicole Fontaine / Q255023
# Nicole Maines

Nicole Amber Maines (Portland, Ameriketako Estatu Batuak, 1997ko urriaren 7a) estatubatuar aktorea da. Supergirl telesailean Nia Nal (Ameslari izenez ere ezaguna) pertsonaia antzezteagatik ezaguna da.

## Filmografia
### Telesailak

| Urtea | Izenburua | Rola | Oharrak |
| 2018 | Supergirl | Nia Nal (Ameslaria) | |

## Erreferentziak

* ↑ (Ingelesez) Rose, Eleanor. (2018ko uztailaren 22a). «Supergirl to get TV's first ever transgender superhero» London Evening Standard (Noiz kontsultatua: 2018ko uztailaren 22a).
* Datuak: Q33124715
* Multimedia: Nicole Maines / Q33124715
# Nicole Cooke

Nicole Denise Cooke (Swansea, 1983ko apirilaren 13a-) galestar txirrindulari ohia da. 2008ko Olinpiar Jokoetan urrezko domina lortu zuen errepidean.
Munduko Kopa eta Italiako Giroko irabazlerik gazteena da. Frantziako Tourra bitan irabazi zuen.

## Kanpo estekak

* Datuak: Q230996
* Multimedia: Nicole Cooke / Q230996
# Nicole Capitaine

Nicole Capitaine, jaiotzez Nicole Taton, (Neuilly-sur-Seine, Frantzia, 1948ko martxoaren 14a) Parisko Behatokiko astronomo frantziar bat da, astrometria eta estandar erlazionatuetan aditua.

## Biografia

1969an, Capitaine Parisko Zientzia Fakultatean graduatu zen. Bera izan zen, beraz, unibertsitateko azpisail honetako azken graduatuetako bat, 1968ko Parisko istiluen ondoren berrantolatu aurretik. 1970ean, astronomian graduatu zen Pierre eta Marie Curie Unibertsitatean. Urte berean, Parisko Behatokiko laguntzaile gisa sartu zen. Gero, hainbat kargu bete zituen han, ikerketaren arduradun astronomo bihurtu aurretik. 1972an, astronomiako doktoretza lortu zuen Pierre eta Marie Curie Unibertsitatean. 1982an, gaikuntza-tesia idatzi zuen, zuzeneko ikertzailearen estatusa emanez. 1985ean, funtsezko astronomia saileko zuzendariorde bihurtu zen Parisko Behatokian. 1993an bihurtu zen zuzendari. Bere jarduera zientifikoa batez ere Geodesia Espazialeko Ikerketa Taldearen (GRGS) esparruan egin zen, baita Nazioarteko Astronomia Elkarteko zenbait lan-taldetan ere. 2002an, Parisko Behatokian, denbora osoko astronomo bihurtu zen SYRTE (Espazio Denboraren Erreferentzia Sistemak) departamentuan. 2013an, erretiratu eta astronomo emeritu bihurtu zen.
Bere lanak, nazioarteko lankidetza handi baten esparruan, astronomiarako erreferentzia-sistemak eta denbora-eskalak hobeto definitzea ekarri zuen, baita Lurraren errotazioa hobeto ezagutzea ere. Era berean, IAUk eta IUGGk (Nazioarteko Geodesia eta Geofisika Batasuna) astronomiarako eta geodesiarako parametro eta eredu berriak hartu dituzte, funtsezkoak baitira espazio-dinamikan eta eguzki-sistemaren dinamikan aplikatzeko.

## Sariak eta aintzapespenak

* 1992tik: Bureau des longitudes-eko kidea.
* 1997tik: Académie des Sciences-ko (Frantziar) kide korrespontsala.
* 1986: Frantziako Zientzien Akademiaren Antoine d'Abbadie saria.
* 2003: Europar Batasuneko Descartes Saria.
* Palma Akademikoen Zalduna.
* Ohorezko Legioko ofiziala.
* 2011: Merezimenduaren Ordena Nazionaleko komandantea.
* 2014: Struve domina.

## Erreferentziak

* 1 2 3 4 5 6 syrte.obspm.fr (Noiz kontsultatua: 2022-10-01).
* ↑ (Ingelesez) Brumfiel, Geoff. (2012-09-14). «The astronomical unit gets fixed» Nature doi:10.1038/nature.2012.11416. ISSN 1476-4687. (Noiz kontsultatua: 2022-10-01).
* 1 2 3 "CV Nicole Capitaine". French Institute of Science..
* ↑ «Bureau des longitudes – Nicole CAPITAINE» www.bureau-des-longitudes.fr (Noiz kontsultatua: 2022-10-01).

## Kanpo estekak

* IAU afiliazioak
* Datuak: Q33026805
# Namwali Serpell

Namwali Serpell (Lusaka, 1980) Zambiako irakasle, feminista eta idazlea da.
Harvard Unibertsitatean eta Yale Unibertsitatean ikasi zuen. 2010ean Caine saria eman zioten The Sack liburuagatik. Berkeleyko Kaliforniako Unibertsitateko irakasle gisa lan egiten du. Fikzio garaikidearen, irakurketaren, ziurgabetasunaren eta etikaren arteko erlazioa ikertzen ari da. San Frantziskon bizi da, Estatu Batuetan.
Namwali Serpell 2019ko Literatur Elkarteen Sari Nagusiko Letra Ederren kategorian saritu dute, The Old Drift izeneko lanagatik.

## Liburuak

* 2008, The Ethics of Uncertainty. ( ISBN 9780549617112 )
* 2010, Muzungu (ipuin laburra; ISBN 978-1-906523-37-4 )
* 2014, Seven Modes of Uncertainty. ( ISBN 9780674729094 ) .
* 2015, The Sack (ipuina)
* 2016, Double Men. (ipuin laburra; ISBN 9780008173500 )

## Erreferentziak

* ↑ berkeley. [http://iis.berkeley.edu/about/namwali-serpell Namwali Serpell Department: English. ].
* ↑ CNN. 5 things you need to know about Caine Prize winner Namwali Serpell. .
* ↑ Ver este enlace
* ↑ Harvard University Press. Seven Modes of Uncertainty. .

## Kanpo estekak

* Datuak: Q20645847
* Multimedia: Namwali Serpell / Q20645847
# Nan'an Barrutia

Nan'an Barrutia (南岸区 txinera sinplifikatuz), Chongqing osatzen duten barrutietako bat da. 2006ko erroldaren arabera, 550.000 biztanle bizi ziren 274 kilometro koadroko azaleran, hortaz, barrutiaren dentsitatea 2.007 biztanle/km2 da.

## Inguru naturala eta kokapena

Nan'an barrutia, Chongqingeko hirigunearen erdian dago, Yangtze ibaiaren hegoaldera eta Chongqing erdiguneko barrutitik gertu.
Barrutiaren mugak honakoak dira: Jiangbei Barrutia eta Yuzhong Barrutia iparraldean, Banan Barrutia ekialde eta hegoldean, eta Jiulongpo Barrutia mendebaldean.

## Historia

Barrutia 1929 sortu zen Chongqingen zabalgune gisa. Hasieran barrutiak aur egungo Nan Ping, Hai Tang Qi, Long Men Hao, eta Dan Zi Shi guneak hartzen zituen. Izen aldaketa batzuk izan ostean, barrutiak gaur duen izena 1955eko urrian ezarri zitzaion.

## Ondasun nabarmenak

* Ciyun tenplua (慈云寺)
* Tushan tenplua (涂山寺)
* Laojun kobazuloa (老君洞)

## Ikus, gainera

* Chongqingen banaketa administratiboa

## Kanpo estekak

* (Txineraz) Nan'an barrutiko gobernuaren webgunea.
* (Ingelesez) Barrutiari buruzko informazioa.
* Datuak: Q713491
* Multimedia: Nan'an District / Q713491
# Nan Dungortheb

Nan Dungortheb harana (heriotz izugarriaren harana sindarinez), Tolkienen legendarium ospetsuko fikziozko toki bat da, bere Silmarillion lanean deskribatzen duena.

## Kokapena

Beleriand iparraldean, Ered Gorgorothen oinean dagoen haran bat da. Ekialdean Esgalduin ibaiarekin, hegoaldean Doriathekin, eta, mendebaldean, Mindeb ibaiarekin muga egiten du.

## Fikziozko historia

Nan Dungortheben armiarma erraldoi gaiztoak bizi ziren, hauei Ungoliant batu zitzaielarik, han babestu zena Valinorreko Bi Zuhaitzak pozoitu ondoren. Ordutik, harana izaki izugarri eta beldurgarriz bete zen, armiarmasare eta tranpaz betez eta hango urak pozoituz. Eguzkiaren Lehen Aroan, Nan Dungortheb toki arriskutsua bihurtu zen hori zeharkatzen saiatzen zen ororentzat, haran hilgarri honen izugarrikeriek zeharkaezin eta beldurgarri bihurtu baitzuten, batez ere Sauronek bere magia Dorthonionetik hedatu zuenean. Izaki bizi orok lurralde hori eragozten zuen, eta noldorrek soilik behar handia bazuten zeharkatzen zuten, Doriatheko mugetatik gertuko pasabideetatik, Ered Gorgorothetik ahal zen urrunen.
Beren, Saurongandik ihesean, Nan Dungortheb haranera iritsi zen, non, bere ezpata Dagmorrekin tokiko armiarma erraldoien aurka borroka pasa zuen, Ungolianten alabak zirenak. Bere balentria handietako bat izan zen arren, bidaia izugarri horretako bere esperientziak sekula ez zituen kontatu nahi izan.

## Kanpo estekak

* Datuak: Q3752829
# Namysłów udalerria

Namysłów ( (Audio·info)) Poloniako Opoleko voivoderriko landa-hiri udalerri bat da, Namysłów barrutian kokatuta. 290,15 km²ko azalera du eta 2017ko datuen arabera 25888 biztanle zituen.

## Kanpo estekak

* Udalaren webgunea
* Datuak: Q7764398
* Multimedia: Gmina Namysłów / Q7764398
ieaOpoleko voivoderriko udalerriak :
# Namık Kemal

Namık Kemal, Mehmed Kemal jaioa, (Tekirdağ, 1840ko abenduaren 21a - Kios, 1888ko abenduaren 2a) turkiar idazlea izan zen. Turkiako aitoren semeen familia batean jaio zen. Istanbulen Shinasi, Turkiako literatura modernoaren aitzindari nagusia, izan zuen irakasle. Bere ideia liberalengatik ihes egin behar izan zuen Turkiatik Ziya Pasharekin batera, eta Parisen eta Londresen bizi izan zen.
Londresen Hürriyet («Askatasuna») aldizkaria sortu zuen Ziya Pasharekin, eta Turkiar Gazteak izeneko erakunde iraultzailea sortu zuen. Vatan (Aberria) dramak arrakasta handia lortu zuen, baina guztiz abertzalea zelako atxilotu zuten, eta Famagustako kartzelara eraman zuten, Ziprera. 1877an askatu zuten, baina berriro sartu zuten kartzelara, eta Kiosen hil zen preso zegoela. Namoukek eragin handia izan zuen munduko mugimendu abertzale guztietan. Haren antzerki-obra nagusia Silistria (1873) da. Intibah (1876) eleberriarekin genero horretako ikuspegi modernoa sartu zuen Turkian.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q337500
* Multimedia: Namık Kemal / Q337500
# Nan Goldin

Nancy 'Nan' Goldin (Washington DC, 1953ko irailaren 12a) argazkilari estatubatuarra da. LGBT gorputzak, intimitate-uneak, Hiesaren krisia eta opioideen epidemia aztertu izan dituzten erreportaia zuzenak egiten nabarmendu da bere lanean. New Yorken, Berlinen eta Parisen bizi eta lan egiten du.

## Argazkilaritza

Haren lehen eraginak Andy Warholen lehen filmak, Federico Fellini, Jack Smith, Vogue aldizkaria, Guy Bourdin eta Helmut Newton izan ziren.
Goldinen lehen banakako ikuskizuna, 1973an Bostonen egina, hiriko gay eta transgenero komunitateen arteko bidaia fotografiko bat izan zen.

## Aktibismoa

2017an Goldinek jakinarazi zuen opioideen mendekotasunetik berreskuratzen ari zela, bereziki OxyContin botikatik. Harrezkero, aktibismora zuzendu zen, Prescription Addiction Intervention Now (P.A.I.N.) taldea sortuz, OxyContin ekoitzi eta neurririk gabe sustatu eta merkaturatu zuen Sackler familiaren aurka. Purdue Pharma konpainiaren bidez, 21. mendeko AEBetako opioideen epidemia eragin izana leporatzen zaie Sacklertarrei; eta aldi berean nola familia horrek arte-galeriei, museoei eta unibertsitateei egindako ekarpen filantropikoak izugarri ugariak diren, arte munduko erakunde horietan ekintza ikusgarriak egiten nabarmendu da Nain Goldin.
2022an bere bizitza eta aktibismoari buruzko jarduna jaso zuen All the Beauty and the Bloodshed dokumentalak.

## Erreferentziak

* ↑ Westfall, Stephen. Nan Goldin. .
* ↑ (Ingelesez) «Nan Goldin - ProQuest» www.proquest.com (Noiz kontsultatua: 2021-09-09).
* ↑ Keefe, Patrick Radden. (2021). «25. Temple of Greed» Empire of pain : the secret history of the Sackler dynasty. (First edition. argitaraldia) ISBN 978-0-385-54568-6. PMC 1243902032. (Noiz kontsultatua: 2021-09-09).
* ↑ (Ingelesez) «Nan Goldin's Activist Group Escalates Its War Against the Sacklers With an Open Call to Action at the Met» Artnet News 2019-02-08 (Noiz kontsultatua: 2021-09-09).

## Kanpo estekak

* Datuak: Q234279
* Multimedia: Nan Goldin / Q234279
# Nan Elmoth

Nan Elmoth (quenya hizkuntzan "ilunabar izartsuaren harana" esan nahi duena) Tolkienen legendarium ospetsuko fikziozko baso bat da. Beleriand ekialdean dagoen baso bat da, Doriath erresumaren ekialdean eta Estoladen iparraldean. Celon ibaiaren ibilgua Nan Elmothetik iparmendebaldera igarotzen zen.
Telerien errege zen Elwë edo Thingolek baso handiak zeharkatzen ohi zituen bere laguna zen Finwë, Noldorren erregea zena bisitatzeko. Behin, Thingol Nan Elmothera iritsi zen eta urretxindorrak kantatzen entzun zituen. Orduan, sorginkeria batek harrapatu zuen eta txoriak jarraitu zituen, Nan Elmothen sakon-sakonean barneratuz, izarrek argiztaturiko garbiune batera iritsi zen arte, eta han topatu zuen Melian maiarra. Thingolek ikusi zuenean, berataz maitemindu zen, eta ukitzean mugitu ezinik geratu zen. Biak hantxe, Nan Elmothen denbora asko egon ziren, eta, bitartean, basoko zuhaitzak Erdialdeko Lurraldeko garaienak izateraino hazi ziren.
Beranduago, Eöl Elfo Iluna Nan Elmothera bizitzera joan zen, eta han urteetan zehar bizi izan zen. Aredhel basoan galdu zenean, Eöl berataz maitemindu zen, eta Nan Elmothetik ihes egin ez zezan sorgindu zuen. Bertan ezkondu ziren eta elkarrekin seme bat izan zuten, Maeglin. Urte asko beranduago, Nogrodeko nanoek Eöl jai batera gonbidatu zutenean, Aredhel eta Maeglinek, une hori Nan Elmothetik ihes egiteko probestu zuten.

## Kanpo estekak

* Datuak: Q947130
# Nan Tathren

Nan Tathren, "sahatsaren harana" esan nahi duena sindarinez, Tolkienen legendarium ospetsuan agertzen den sahasti bat da. Mendebaldeko Beleriandeko lurretan dago, Arvernienetik iparrekialdera eta Andrametik hegoaldera. Nan-Tathrenen, Narog ibaiak, bere urak Sirion ibaian isurtzen ditu, eta azken honen ibilbidea, lasai doa lur horietatik aurrera.
Voronwë elfoa, Turgon erregeak, Nirnaeth Arnoediad guduaren ondoren Zirdani bidali zion mezularietako bat, Balar uharterako bidaian atzeratu zen, Nan Tathreneko larreetan harantz eta honantz ibiliz, hauen edertasunak liluratuta.
Gondolinen erorketatik bizirik mantendu zirenek, Nan Tathrenen atseden hartu zuten denbora batez, eta han, euren suntsitutako hiria gogoratu zuten. Tuorrek ere idatzi zuen bere seme Eärendilentzako, Ulmo valarraren Nevrasteko kostalderako iritsiera kontatzen zuen kantu bat, eta kantu horrek, biengan, itsasoaganako nostalgia piztu zuen, hala, basoa utzi eta kostalderantz bidaia jarraitzea erabaki zutelarik.
Bi dorreak izeneko liburuan, Barbol Entak, Nan Tathrenen quenyazko aldaerak diren Tassarinan eta Nan-Tasarion erabiltzen dituen kantu bat kantatzen du.

## Kanpo estekak

* Datuak: Q4991352
# Niccolò dell'Abbate

Niccoló edo Nicoló dell 'Abbate (Modena; 1509 edo 1512 - Fontainebleau; 1571), italiar margolari manierista eta dekoratzailea izan zen, Emiliako Eskolan hezia eta Fontainebleaukoan parte hartu zuena.
Italiako Modena hirian jaio zen, eta Pietro Paolo Dell 'Abbate eskultorearen semea izan zen.
Bere ikasketa Antonio Begarelli eskultorearen lantegian hasi zuen, eta aurreneko eraginak Ferrarako Eskolako margolariak izan ziren: Benvenuto Tisi da Garofalo eta Dosso Dossi. Bere lehen lan dokumentatua, Alberto Fontanarekin elkarlanean, Modenako 'Beccherie'ren apainketa izan zen 1537an.
Garaian modan zeuden gai mitologikoetan espezializatu zen, eta ildo horretako fresko handiak sortu zituen. Horien adibide dira Boiardo kondeen jabetzakoak ziren Palazzo dei Beccherien (1537) edo Rocca de Scandianon topa ditzakegunak. Garai honetakoa da, baita ere, Herkulesen Aretoa, Rocca dei Meli Lupin, eta, beharbada, Casotti Jauregian dauden freskoak. 1546an, Modenako Palazio Komunaleko 'Fuocoren Aretoa' margotu zuen erromatar historiako pasarteekin. 1545 eta 1547 artean, bere jaioterriko San Pedro elizarako Bigarren Mundu Gerran suntsitutako 'San Petri eta San Pauloren martirioa' lana egin zuen.
1574an Boloniara joanda, bere estiloa, garaiko maisu handien eraginez garatzen joan zen, hala nola Antonio Allegri da Correggio eta Parmigianino. Parmigianinoren izena Niccolórenarekin batera elkartua agertzen da Vienako Artearen Historiaren Museoan. Hiri horretan, bere obraren zatirik handienak ehiza-pasarteak, maitasunezkoak eta eszena aristokratikoak deskribatzen zituen, askotan istorio mitologikoekin batera. Une honetan apaindu zuen 'Palazzo Poggi', eta Modenatik gertu dagoen Dukearen Jauregian (Sassuolo) 'Orlando Furioso' lanean inspiratutako fresko batzuk egin zituen.
1552an Nicoló Frantziara joan zen, eta Fontainebleauko gazteluan lan egin zuen, Francesco Primaticciok zuzendutako dekorazio taldeko kide izanik. Primaticciorekin elkarlanean dantza-aretoa (1554) eta 'Ulisesen Galeria' margotu zituen 1559 eta 1560 bitartean; azken honen horma-irudiak XVIII. mendean suntsituak izan ziren, baina Theodor van Thuldenen irarlanei esker ezagutzen dira.

## Lanak

* Paisaia andere eta zaldunekin, olioa oihalean, 116 x 119 cm, Borghese Galeria (Erroma).
* San Paolo kristau bihurtu zenekoa, olioa oihalean, 117,5 x 128 cm, Kunsthistorisches Museum (Viena). Gaur egun Parmigianinori egotzi zaio lan hau.
* Alcinak Ruggero hartzen du, freskoa oihal gainean, 401 x 282 cm, Boloniako Pinakoteka Nazionala, (Bolonia).
* Kontzertua, freskoa oihal gainean, Boloniako Pinakoteka Nazionala, (Bolonia).
* "Andere baten portreta", circa 1549, olioa oihal gainean muntatutako pergaminoan, 45 x 30 cm, Borghese Galeria (Erroma).
* Proserpina bahitua", 1552-1570, olioa mihisean, 196 X 216 cm, Louvre museoa.

## Kanpo estekak

* Margolaria Artehistoria atarian
* Artcyclopedia: Nicolò dell'Abate (Ingelesez)
* [https://web.archive.org/web/20081121145229/http://www.latribunedelart.com/Expositions_2005/Nicolo_247.htm Tribune de l'Art (Frantsesez)
* Château de Fontainebleau (Frantsesez)
* Datuak: Q333563
* Multimedia: Nicolò dell'Abate / Q333563
# Niccolò Fontana Tartaglia

Niccolò Fontana Tartaglia (Brescia, 1499 – Venezia, 1557ko abenduaren 13a) italiar matematikaria izan zen. Aljebraren aitzindarietako bat izan zen. Garrantzi handiko lanak egin zituen aritmetika, geometria, aljebra eta balistikaren inguruan. Hirugarren mailako ekuazioen askabidea asmatu zuen. Handik gutxira bere asmakizunaren berri eman zion Girolamo Cardanori, eta berria ez zuela zabalduko agindu bazion ere, Ars magna obran hirugarren mailako ekuazioen teoria osoa adierazi zuen. Tartagliaren obra nagusiak Nova scientia (1537, Zientzia berria), Quesiti et inbentioni diverse (1546, Era askotako galderak eta asmakizunak) eta Trattato di numeri et misure (1556-1560, Zenbakien eta neurrien liburu nagusia) dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q201543
* Multimedia: Niccolò Tartaglia / Q201543
# Nice (Kalifornia)

Nice Ameriketako Estatu Batuetako erroldak esleitutako leku bat da. Lake konderrian kokatuta dago, Kalifornia estatuan. 2.929 biztanle ditu, 4,47883 kilometro koadroko azaleran banatuta.

## Ikus, gainera

* Lake konderria

## Kanpo estekak

* Datuak: Q2108340
* Multimedia: Nice, California / Q2108340
# Niccolò Paganini

Niccolò Paganini edo Nicolò (Genova, Italia, 1782ko urriaren 27a - Niza, Sardiniako Erresuma, 1840ko maiatzaren 27a) italiar biolin-jotzaile, biola-jotzaile, gitarra-jotzaile eta musikagilea izan zen.

## Biografia

XIX. mendeko biolin-jotzaile nagusia izan zen, eta biolinaren teknikaren eraberritzailea. Txikitatik hasi zen biolinerako idazten eta kontzertuak ematen. 1797. urtean Lombardian zehar ibili zen aitarekin biolina jotzen, eta gero eta ezagunago bihurtu zen.
1805. urtean Luccako gortean aritu zen biolin-jotzaile eta orkestra-zuzendari.
Hurrengo urteetan aurkezpena egin zuen Milanen (1813), Vienan (1828), Parisen eta Londresen (1831), eta berebiziko arrakasta lortu zuen.
Lan aipagarriak ditu: 24 Capricci, 6 biolin kontzertu, 12 sonata biolin eta gitarrarako; 6 kuarteto biolin, biola, txelo eta gitarrarako, eta bariazioak.
Paganinik hatzak jartzeko eta biolina doitzeko modu berriak zituen. Inprobisatzeko orduan bikaina zen, eta noizean behin biolineko hariak puskatzen zituen, eta hari bakarrarekin ere jotzen zuen.
Pablo Sarasatek eta Eugène Ysaÿek erabili zituzten, besteak beste, Paganiniren berrikuntza teknikoak.

## Ikus, gainera

* Marfan sindromea (Paganinik jazo omen zuen gaixotasuna)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q66075
* Multimedia: Niccolò Paganini / Q66075
# Niccolò Cusano Unibertsitatea

Niccolò Cusano Unibertsitatea (italieraz: Università degli Studi Niccolò Cusano (UNICUSANO)) 2006an sortutako Italiako unibertsitate pribatua da. Unibertsitatea Erromako Via don Carlo Gnocchi kalean dago, eta bertan campus handi bat dago.

## Fakultateak

Unibertsitate lau fakultate eta 10.107 ikasle ditu, fakultateak honakoak dira:
* Ekonomia
* Hezkuntza zientziak
* Politika zientziak
* Zuzenbidea

## Errektoreak

* Sebastiano Scarcella (2006-2010)
* Giovanni Puoti (2010- )

## Kanpo estekak

* (Italieraz) Unibertsitatearen Niccolò Cusano web gune ofiziala
* Datuak: Q26319
* Multimedia: Università degli Studi Niccolò Cusano / Q26319